Timbersusikoira

Timbersusikoira (Timber-Wolf Dog) on yhdysvaltalainen koirarotu.

Ulkonäkö 
Timbersusikoira on pohjoisista rekikoirista kookkain. Sillä on pitkä kuono, riippuvat korvat ja epätavallisen pitkä selkä. Häntä on pitkä, tuuhea ja alhaalla riippuva. Väritys on sudenharmaa.

Luonne ja käyttäytyminen 
Rotu on pohjoisista rekikoirista aggressiivisin. Voimansa vuoksi siitä tulee yleensä valjakon johtajakoira, mutta sen dominoivan luonteen takia samaan valjakkoon on yleensä mahdotonta ottaa yhtä useampaa rodunedustajaa - kaksi yksilöä ajautuisi nopeasti keskinäiseen tappeluun.

Alkuperä 
Kuten jo rotunimestä voidaan päätellä, timbersusikoira on taustaltaan eskimokoira, jonka jalostukseen on käytetty myös paikallista sutta. Se on levinnyt Alaskasta Hudsoninlahdelle saakka. Sitä käytetään yleensä raskaan kuorman vetoon lyhyillä matkoilla, sillä se ei sovellu luonteensa puolesta pidemmille matkoille.

Lähteet 

FCI:n ulkopuoliset rodut
Rekikoirat
Yhdysvaltalaiset koirarodut